བླང་བྱ་གསར་པ་དམ་པོར་འཆང་ནས།ཆབ་སྲིད་ཁ་ཕྱོགས་ངེས་བརྟན་བྱས།དར་ཆ་གསལ་སྒྲེང་གིས་ཆབ་སྲིད་གླེང་བར་རྒྱུན་འཁྱོངས་དང་།འདུ་ཤེས་བཞིབརྟན་པོར་བཙུགས་ནས།ཡིད་ཆེས་བཞིསྲ་བརྟན་དུ་བཏང་ལ།ཆབ་སྲིད་སྟེང་ཚད་མཐོའི་བློ་རྩ་བརྟན་པོ་དང་།བསམ་བློའི་ཐོག་ཚད་མཐོའི་གཅིག་གྱུར།བྱ་སྤྱོད་སྟེང་ཚད་མཐོའི་རང་རྟོགས་བཟུང་བ་ཡིན།མི་དམངས་ཀྱི་རང་ཁྱིམ་རང་བདག་ལ་ལམ་ལུགས་ཀྱིས་འགན་སྲུང་བྱེད་པའི་ཤུགས་ཆེ་རུ་བཏང་བ་དང་།སྤྱི་ཚོགས་རིང་ལུགས་ཀྱི་དམངས་གཙོའི་ཆབ་སྲིད་འཕེལ་རྒྱས་གཏོང་བའི་བཀོད་སྒྲིག་གསར་པ་དང་བླང་བྱ་གསར་པ།བྱེད་ཐབས་གསར་པ་བཅས་ཡང་དག་པར་བཟུང་ནས།མི་དམངས་འཐུས་ཚོགས་ལས་ཀའི་ཆབ་སྲིད་ཀྱི་ཁ་ཕྱོགས་དམ་པོར་འཆང་བ་ཡིན།ཆབ་སྲིད་ཀྱི་སྟེང་ནས་བསམ་གཞིགས་བཏང་ནས་ཐབས་ཇུས་འདོན་པ་དང་མི་དམངས་འཐུས་ཚོགས་ཀྱི་ལས་དོན་ལ་སྐུལ་འདེད་གཏོང་བར་མཁས་ཤིང་།མི་དམངས་འཐུས་ཚོགས་ཀྱི་ལས་དོན་ནང་གི་གནད་དོན་གལ་ཆེན་དང་།དོན་དག་གལ་ཆེན།བྱེད་སྒོ་གལ་ཆེན་ཁུལ་ཨུ་ལ་དུས་ཐོག་ཏུ་དགོངས་སྐོར་སྙན་སེང་ཞུས་པ་དང་།ཐོག་མཐའ་བར་གསུམ་དུ་ཁུལ་ཨུའི་ཇུས་ཐག་བཅད་རྗེས།མི་དམངས་འཐུས་ཚོགས་ལ་འགུལ་སྐྱོད་ཡོད་པར་བྱས།ཐོག་མཐའ་བར་གསུམ་དུ་མི་དམངས་འཐུས་ཚོགས་ཀྱི་ལས་དོན་དེ་ཁུལ་ཨུའི་འགོ་ཁྲིད་འོག་ཏུ་འཇོག་པ་དང་།རྒྱུན་ཆད་མེད་པར་དུས་རབས་གསར་པའི་མི་དམངས་འཐུས་ཚོགས་ལས་དོན་གྱི་འགན་ནུས་གནས་བབ་གཏན་འཁེལ་དང་ལས་འགན་གྱི་བླང་བྱ་གསལ་པོར་བྱས་ནས་ལེགས་པོར་བསྒྲུབས་པ་ཡིན་ལ།འགན་འཁྲི་འཁུར་ཕོད་པ་དང་།རང་འགུལ་ངང་བྱ་སྤྱོད་སྤེལ་ནས།ཁྲིམས་ལྟར་གོ་རིམ་བཞིན་ཁྲིམས་འཛུགས་དང་།ལྟ་སྐུལ།གལ་ཆེ་བའི་བྱ་བ་ཐག་གཅོད་སོགས་ཀྱི་ལས་དོན་ལེགས་པོར་བསྒྲུབས་པ་ཡིན།